Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen, komission delegoidun asetuksen (EU) 2019/33 17 artiklan 2 ja 3 kohta

(2019/C 248/07)

Tämä ilmoitus julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Médoc”

Viitenumero: PDO-FR-A0730-AM03

Tiedonannon päivämäärä: 10.4.2019

HYVÄKSYTYN MUUTOKSEN KUVAUS JA PERUSTELUT

1. Maantieteellinen alue – toimituksellinen muutos

Kuvaus ja perustelut

Poistetaan tuote-eritelmän I luvun IV kohdan 1 alakohdasta Cantenacin ja Margaux’n kunnat ja lisätään siihen Margaux-Cantenacin kunta.

Kyseessä on toimituksellinen muutos, joka johtuu siitä, että edellä mainitut kunnat on liitetty yhteen. SAN-nimityksen ”Médoc” tuotantoalue ei muutu.

Yhtenäisen asiakirjan 2.6 kohtaa muutetaan vastaavasti.

2. Rajattu viljelyalue

Kuvaus ja perustelut

Muutetaan tuote-eritelmän I luvun IV kohdan 2 alakohtaa viljelyalueen rajauksen hyväksymispäivien päivittämiseksi.

1) Lisätään ilmaisun ”9. huhtikuuta 2008” jälkeen ilmaisu ”28. syyskuuta 2011, 26. kesäkuuta 2013, 11. syyskuuta 2014, 9. kesäkuuta 2015, 8. kesäkuuta 2016, 23. marraskuuta 2016 ja 15. helmikuuta 2018 sekä sen pysyvän komitean 25. maaliskuuta 2014 pidetyssä kokouksessa”.

2) Poistetaan päivämäärät 9. marraskuuta 1960, 13. toukokuuta 1970 ja 6. marraskuuta 1997.

Viljelyalueen rajaamisella tarkoitetaan asianomaisen tarkistetun alkuperänimityksen tuotantoon soveltuvien viljelylohkojen määrittämistä maantieteellisellä tuotantoalueella.

Tämän muutoksen mukaisesti otetaan käyttöön siirtymätoimenpide tuote-eritelmän I luvun XI kohdan 1 alakohdassa: tuote-eritelmän liitteessä III lueteltujen rajatun viljelyalueen ulkopuolelle jääneiden viljelylohkojen sadosta on yhä oikeus käyttää tarkistettua alkuperänimitystä kyseisten viljelylohkojen viiniköynnösten raivaukseen saakka ja enintään 31. joulukuuta 2024 saakka.

Nämä muutokset eivät vaikuta yhtenäiseen asiakirjaan.

3. Välittömässä läheisyydessä sijaitseva alue – toimituksellinen muutos

Kuvaus ja perustelut

Muutetaan välittömässä läheisyydessä sijaitsevan alueen kuvausta kuntaliitosten seurauksena. Tämä ei vaikuta välittömässä läheisyydessä sijaitsevaan alueeseen, jonka rajat eivät muutu.

Poistetaan tuote-eritelmän I luvun IV kohdan 3 alakohdan b alakohdasta Aubie-et-Espessasin, Castets-en-Dorthen, Castillon-de-Castetsin, Civrac-de-Dordognen, Saint-Antoinen ja Salignacin kunnat.

Lisätään Val de Virvéen, Castets et Castillonin ja Civrac-sur-Dordognen kunnat.

Aubie-et-Espessasin, Saint-Antoinen ja Salignacin kunnat on liitetty yhteen, ja ne muodostavat nyt Val de Virvéen kunnan.

Castets-en-Dorthen ja Castillon-de-Castetsin kunnat on liitetty yhteen, ja ne muodostavat nyt Castets et Castillonin kunnan.

Civrac-de-Dordognen kunnan nimi muutetaan muotoon ”Civrac-sur-Dordogne”.

Yhtenäisen asiakirjan 2.9 kohtaa muutetaan vastaavasti.

4. Yhteys alkuperään

Kuvaus ja perustelut

Muutetaan tuote-eritelmän I luvun X kohdan 1 alakohdan a alakohdan kolmannessa alakohdassa maantieteellisellä alueella sijaitsevien kuntien lukumäärä 52:sta 51:een, koska Cantenacin ja Margaux’n kunnat on liitetty yhteen.

Yhtenäisen asiakirjan 2.8 kohta päivitetään vastaavasti.

YHTENÄINEN ASIAKIRJA

1. Tuotteen nimi

Médoc

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin/viinien kuvaus

Kyse on hiilihapottomista punaviineistä, jotka soveltuvat erinomaisesti vanhentamiseen. Ne ovat tanniinisia, niiden väri on voimakas, ja ne valmistetaan pääasiassa cabernet sauvignon N -lajikkeesta (perinteinen rypälelajike), jonka lisäksi käytetään merlot N -lajiketta, vähemmässä määrin cabernet franc N- ja petit verdot N -lajikkeita tai joskus harvoin cot N- ja carmenère N -lajikkeita. Lajike cabernet sauvignon N antaa viineille mausteisia vivahteita. Merlot N -lajike antaa viineille pyöreyttä, pehmeyttä ja punaisten hedelmien aromeja. Rakennetta ja monimutkaisuutta vahvistetaan sekoittamalla viiniin cabernet franc N- tai petit verdot N -lajiketta, joista viimeksi mainittu tuo viiniin myös raikkautta.

Viinien kokonaisalkoholipitoisuus on väkevöinnin jälkeen enintään 13 tilavuusprosenttia.

Niiden luonnollinen alkoholipitoisuus on vähintään 11 tilavuusprosenttia.

Kussakin (pakkaamattomana) kaupan pidettävässä tai pakatussa viinierässä

— käymiskykyisten sokereiden (glukoosi + fruktoosi) pitoisuus on enintään 3 g/l

— omenahappopitoisuus on enintään 0,2 g/l.

Viineillä, jotka saatetaan markkinoille pakkaamattomina tai pakataan ennen 1. lokakuuta sadonkorjuuvuotta seuraavana vuonna, haihtuvien happojen pitoisuus on enintään 12,25 mEq/l. Tämän ajankohdan jälkeen viinien haihtuvien happojen pitoisuus on enintään 16,33 mEq/l.

Kaikissa pakkaamattomana kaupan pidettävissä viinierissä rikkidioksidipitoisuus on enintään 140 milligrammaa litraa kohti.

Yleiset analyyttiset ominaisuudet Kokonaisalkoholipitoisuus enintään (til.-%) 13 Kokonaisalkoholipitoisuus vähintään (til.-%) Vähimmäishappopitoisuus milliekvivalentteina litrassa Haihtuvien happojen pitoisuus enintään (mEq/l) 16,33 Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Olennaiset viininvalmistusmenetelmät

Väkevöinti

Erityinen viininvalmistusmenetelmä

Pelkistävät väkevöimismenetelmät ovat sallittuja, kunhan väkevöimisaste on enintään 15 prosenttia. Viinien kokonaisalkoholipitoisuus saa olla väkevöinnin jälkeen enintään 13 tilavuusprosenttia.

Viiniköynnöksen kasvatustapa

Viljelykäytäntö

Tiheys: Viiniköynnösten vähimmäistiheys on 5 000 istutettua köynnöstä hehtaaria kohden. Köynnösrivien välinen etäisyys ei saa olla yli 2 metriä, eikä köynnösten välinen etäisyys samassa rivissä saa olla alle 0,80 metriä.

Leikkaussäännöt: Viiniköynnösten leikkaaminen on pakollista. Se tehdään viimeistään lehtien auettua (vaihe 9 Lorenzin asteikolla). Viiniköynnökset leikataan seuraavilla tekniikoilla: – kaksiversoinen juoksijaleikkaus, kaksinkertainen Guyot-leikkaus tai Médoc-leikkaus niin, että kuhunkin versoon jää enintään 5 silmua; – yksinkertainen Guyot-leikkaus ja sekamuotoinen Guyot-leikkaus niin, että kuhunkin köynnökseen jää enintään 7 silmua; – matalaleikkaus, nelihaarainen tai kaksirunkoinen viuhkaleikkaus niin, että kuhunkin köynnökseen jää enintään 12 silmua.

b. Enimmäistuotokset

65 hehtolitraa/ha

6. Rajattu maantieteellinen alue

Viinirypäleet on korjattava ja viiniytettävä ja viinit on valmistettava ja jälkikäsiteltävä seuraavien Gironden departementin kuntien alueella: Arcins, Arsac, Avensan, Bégadan, Blaignan, Blanquefort, Castelnau-de-Médoc, Cissac-Médoc, Civrac-en-Médoc, Couquèques, Cussac-Fort-Médoc, Gaillan-en-Médoc, Grayan-et-l’Hôpital, Jau-Dignac-etLoirac, Labarde, Lamarque, Lesparre-Médoc, Listrac-Médoc, LudonMédoc, Macau, Margaux-Cantenac, Moulis-en-Médoc, Naujac-sur-Mer, Ordonnac, Parempuyre, Pauillac, Le Pian-Médoc, Prignac-en-Médoc, Queyrac, Saint-Aubin-de-Médoc, Saint-Christoly-Médoc, Saint-Estèphe, Saint-Germain-d’Esteuil, Saint-Julien-Beychevelle, Saint-Laurent-Médoc, Saint-Médard-en-Jalles, Saint-Sauveur, Saint-Seurin-de-Cadourne, SaintVivien-de-Médoc, Saint-Yzans-de-Médoc, Sainte-Hélène, Salaunes, Soulacsur-Mer, Soussans, Le Taillan-Médoc, Talais, Valeyrac, VendaysMontalivet, Vensac, Le Verdon-sur-Mer ja Vertheuil.

7. Pääasiallinen rypälelajike / pääasialliset rypälelajikkeet

Petit Verdot N

8. Yhteyden/yhteyksien kuvaus

Tarkistetun alkuperänimityksen ”Médoc” maantieteellinen alue sijaitsee Gironden departementissa Garonne-joen vasemmalla puolella ja ulottuu Girondesta Bordeaux’n pohjoispuolelle. Tämä Médocin niemimaan viinialue on pohjois–etelä-suunnassa lähes 80 kilometriä pitkä ja itä–länsi-suunnassa vain hiukan yli 10 kilometriä leveä. Alueeseen kuuluu 51 kuntaa.

Médocin niemimaan jokialueelle on erityistä se, että kausivaihtelut ovat maltillisia ja sademäärät hyvin kohtuullisia atlanttisesta ilmastosta huolimatta. Vaikka maantieteellisen alueen ilmasto on pohjoisen sijaintinsa vuoksi viileämpi kuin niemimaan eteläosan ilmasto, siellä sataa vähemmän. Nämä viininviljelylle suotuisat ilmastotekijät johtuvat alueen länsipuolella olevan Atlantin valtameren ja itäpuolella olevan Gironden suistoalueen tasoittavasta lämpövaikutuksesta. Valtameri-ilmasto, johon liittyy joinain syksyinä sateisia matalapainekausia ja joinain vuosina taas myöhäissyksyyn saakka jatkuvia lämpimiä ja hyvin aurinkoisia säitä, synnyttää selkeän vuosikertavaikutuksen.

Näistä tekijöistä johtuu, että viinialueen korkeuserot eivät ole kovin suuria (3–50 metriä). Alue rajautuu lännessä metsään ja idässä Gironden suistoalueeseen. Kun matkataan etelästä pohjoiseen, viininviljelyyn soveltuvat soraharjanteet seuraavat toinen toistaan. Harjanteita erottavat toisistaan joenuomat ja viininviljelyyn kelpaamattomat suoalueet.

Viininviljelijät ovat sukupolvien ajan hyödyntäneet viininviljelyyn soveltuvaa Médocin alueen erityistä maaperää, jonka maine on kiirinyt ympäri maailman. Historian saatossa viininviljelijöiden syvällinen maaperätuntemus ja pyrkimykset optimoida maaperän ominaisuudet kuivatustekniikoiden avulla ovat mahdollistaneet kypsytettävien punaviinien tuotantoon parhaiten sopivien viljelykäytäntöjen kehityksen. Hygieniavaatimusten tiukentumisesta ja viinitilojen koneellistumisesta huolimatta viininviljelijät haluavat edelleen ylläpitää viininviljelykäytäntöjä, joiden avulla saadaan tuotettua omaleimaisuudestaan tunnettuja punaviinejä.

Nykyään Médocin alueella käytetään pääasiassa seuraavia viiniköynnöslajikkeita: cabernet-sauvignon N (suosituin lajike soramailla), merlot N (haluttu hedelmäisyytensä tähden), cabernet franc N (kalkkikivivaltaisilla mailla) ja petit verdot N (lämpimillä ja suodattavilla mailla). Koska tarkistetun alkuperänimityksen ”Médoc” viineissä käytetään useampia lajikkeita, joita viljellään erityyppisillä maaperillä, viinitarhan hoito edellyttää valikointia.

Valikointiin perustuvalla hoitotavalla saadaan hyvin kypsiä ja hyväkuntoisia rypäleitä, joiden tuotot ovat hyvin hallittavissa. Viinejä voidaan näin ollen maseroida, jotta ne saadaan konsentroitumaan halutulla tavalla. Tästä syystä viinejä on ehdottomasti jälkikäsiteltävä vähintään kuusi kuukautta, jotta ne pehmenevät.

Nämä tanniiniset voimakkaan väriset viinit valmistetaan pääasiassa cabernet sauvignon N -lajikkeesta, jonka lisäksi käytetään merlot N -lajiketta ja vähemmässä määrin cabernet franc N- ja petit verdot N -lajikkeita tai joskus harvoin cot N- ja carmenère N -lajikkeita. Cabernet sauvignon N on perinteinen lajike, joka antaa ”Médoc”-viineille mausteisia vivahteita. Kun siihen sekoitetaan merlot N -lajiketta, tämä antaa viineille pyöreyttä, pehmeyttä ja punaisten hedelmien aromeja. Jos merlot N on viinin päälajikkeena, halutut aromit saadaan kehittymään nopeammin. Rakennetta ja monimutkaisuutta vahvistetaan sekoittamalla viiniin cabernet franc N- tai petit verdot N -lajiketta, joista viimeksi mainittu tuo viiniin myös raikkautta.

Viinit soveltuvat erinomaisesti vanhentamiseen.

Tälle viinialueelle, jolla on pitkät viininviljelyperinteet ja jonka läpi kulkee niin sanottu viinitie (”Route des Vins”), on siroteltu mahtavia viinitiloja (joista käytetään nimitystä ”Château”), joiden laajoilla tiluksilla on moninaista rakennusperintöä ja joiden vierustoilla on pienen pieniä perhetiloja, joiden rypälesadon viiniytystä ja viinien markkinoille saattamista ja myynninedistämistä tuetaan erilaisilla osuustoiminnallisilla viininvalmistamoilla.

Tämän tarkistetun alkuperänimityksen viinit on tunnettu jo ammoisista ajoista saakka, ja näiden viinien maine perustuu käsitteeseen ”Château”. Kun ELEONOORA, Akvitanian herttuatar, ja HENRI PLANTAGENET, Englannin tuleva kuningas, avioituivat vuonna 1152, kauppasuhteet Englannin kanssa alkoivat kehittyä, mikä vaikutti ratkaisevasti siihen, että ”Médoc”-viinit tulivat tunnetuiksi Ranskan ulkopuolella.

Kun Bordeaux’n kaupunginvaltuusto (silloiselta nimeltään ”Jurade de Bordeaux”) antoi vuonna 1647 historian ensimmäisen luokituksen Guyennen viineistä, Médocin kunnissa valmistettujen viinien maine oli jo vakiintunut. LUDVIG XV:n aikana tätä luokitusta kehitettiin alueittain niin, että luokitus jaettiin ensin kuntien ja myöhemmin viinitarhojen (”cru”) mukaan. Näiden erilaisten luokitusten kautta päädyttiin lopulta vuonna 1855 Bordeaux’n viiniluokitukseen (”Classement des vins de Bordeaux”), jossa Médocin alueen viinit luokiteltiin Gironden viineihin. Vuonna 1932 julkaistiin täydennykseksi luokitus ”Crus Bourgeois du Médoc”.

Médocin alueen viinien viimeksi kuluneiden neljän vuosisadan kuluessa osakseen saama arvostus perustuu alueen viinien laatuun ja omaleimaisuuteen, jotka ovat ihastuttaneet kaikkina aikoina. Muuttuvat maut tai viininvalmistuksen vaihtelevat ihanteet eivät ole vaikuttaneet näiden viinien suosioon. Tarkistetun alkuperänimityksen ”Médoc” viinien täyteläisyys ja väri, niiden tarjoamat mahdollisuudet aromien syntymiseen ja rypälelajikkeiden sekoittamisesta syntyvä tanniinien ja hedelmäisyyden liitto tekevät näistä viineistä erityislaatuisia niin ”Bordeaux’n” alueen viinien kuin muiden ranskalaisten viinien joukossa.

9. Olennaiset lisäedellytykset (pakkaaminen, merkinnät, muut vaatimukset)

Välittömässä läheisyydessä sijaitseva alue

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Seuraavat Gironden departementin kunnat muodostavat 19. kesäkuuta 2017 päivätyn virallisen geokoodin perusteella viinien valmistusta ja jälkikäsittelyä koskevan poikkeuksen mukaisen välittömässä läheisyydessä sijaitsevan alueen: Abzac, Aillas, Ambarès-et-Lagrave, Ambès, Anglade, Arbanats, Arbis, Les Artigues-de-Lussac, Artigues-près-Bordeaux, Arveyres, Asques, Aubiac, Auriolles, Auros, Ayguemorte-les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychacet-Caillau, Bieujac, Les Billaux, Birac, Blaignac, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Le Bouscat, Branne, Brannens, Braud-et-Saint-Louis, La Brède, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l’Isle, Campugnan, Canéjan, Cantois, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d’Albret, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Civrac-de-Blaye, Civrac-desurDordogne, Cleyrac, Coimères, Coirac, Comps, Coubeyrac, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Daignac, Dardenac, Daubèze, Dieulivol, Donnezac, Donzac, Doulezon, Les Eglisottes-et-Chalaures, Escoussans, Espiet, Les Esseintes, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Le Fieu, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grézillac, Grignols, Guillac, Guillos, Guîtres, Le Haillan, Haux, Hure, Illats, Isle-Saint-Georges, Izon, Jugazan, Juillac, Labescau, Ladaux, Lados, Lagorce, Lalande-de-Pomerol, Lamothe-Landerron, La Lande-deFronsac, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Léogeats, Léognan, Lestiac-sur-Garonne, Les Lèves-et-Thoumeyragues, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Lormont, Loubens, Loupes, Loupiac, Loupiac-de-la-Réole, Lugaignac, Lugasson, Lugon-et-l’Ile-du-Carnay, Lussac, Madirac, Maransin, Marcenais, Marcillac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulon, Mourens, Naujan-et-Postiac, Néac, Nérigean, Neuffons, Le Nizan, Noaillac, Noaillan, Omet, Paillet, Les Peintures, Pellegrue, Périssac, Pessac, Pessac-sur-Dordogne, Petit-Palais-etCornemps, Peujard, Le Pian-sur-Garonne, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Portets, Le Pout, Préchac, Preignac, Prignac-et-Marcamps, Pugnac, Puisseguin, Pujols, Pujols-sur-Ciron, Le Puy, Puybarban, Puynormand, Quinsac, Rauzan, Reignac, La Réole, Rimons, Riocaud, Rions, La Rivière, Roaillan, Romagne, Roquebrune, La Roquille, Ruch, Sablons, Sadirac, Saillans, SaintAignan, Saint-André-de-Cubzac, Saint-André-du-Bois, Saint-André-etAppelles, Saint-Androny, Saint-Antoine-du-Queyret, Saint-Antoine-surl’Isle, Saint-Aubin-de-Blaye, Saint-Aubin-de-Branne, Saint-Avit-deSoulège, Saint-Avit-Saint-Nazaire, Saint-Brice, Saint-Caprais-de-Blaye, Saint-Caprais-de-Bordeaux, Saint-Christoly-de-Blaye, Saint-Christophe-deDouble, Saint-Christophe-des-Bardes, Saint-Cibard, Saint-Ciers-d’Abzac, Saint-Ciers-de-Canesse, Saint-Ciers-sur-Gironde, Saint-Côme, Saint-Denisde-Pile, Saint-Emilion, Saint-Etienne-de-Lisse, Saint-Exupéry, Saint-Félixde-Foncaude, Saint-Ferme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-duPuch, Saint-Gervais, Saint-Girons-d’Aiguevives, Saint-Hilaire-de-la-Noaille, Saint-Hilaire-duBois, Saint-Hippolyte, Saint-Jean-de-Blaignac, Saint-Jean-d’Illac, SaintLaurent-d’Arce, Saint-Laurent-des-Combes, Saint-Laurent-du-Bois, SaintLaurent-du-Plan, Saint-Léon, Saint-Loubert, Saint-Loubès, Saint-Louis-deMontferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, SaintMartin-Lacaussade, Saint-Médard-de-Guizières, Saint-Médard-d’Eyrans, Saint-Michel-de-Fronsac, Saint-Michel-de-Lapujade, Saint-Michel-deRieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d’Armens, Saint-Pey-de-Castets, Saint-Philippe-d’Aiguille, SaintPhilippe-du-Seignal, Saint-Pierre-d’Aurillac, Saint-Pierre-de-Bat, SaintPierre-de-Mons, Saint-Quentin-de-Baron, Saint-Quentin-de-Caplong, SaintRomain-la-Virvée, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cursac, Saint-Seurin-sur-l’Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Saint-Trojan, SaintVincent-de-Paul, Saint-Vincent-de-Pertignas, Saint-Vivien-de-Blaye, SaintVivien-de-Monségur, Saint-Yzan-de-Soudiac, Sainte-Colombe, SainteCroix-du-Mont, Sainte-Eulalie, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Sainte-Radegonde, Sainte-Terre, Sallebœuf, Les Salles-deCastillon, Samonac, Saucats, Saugon, Sauternes, La Sauve, Sauveterre-deGuyenne, Sauviac, Savignac, Savignac-de-l’Isle, Semens, Sendets, Sigalens, Sillas, Soulignac, Soussac, Tabanac, Taillecavat, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Le Tourne, Tresses, Uzeste, Val de Virvée, Vayres, Vérac, Verdelais, Vignonet, Villandraut, Villegouge, Villenave-de-Rions, Villenave-d’Ornon, Villeneuve, Virelade, Virsac ja Yvrac.

Suurempi maantieteellinen yksikkö

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät säännökset

Edellytyksen kuvaus:

Merkinnöissä voidaan täsmentää suurempi maantieteellinen yksikkö ilmaisulla ”Vin de Bordeaux – Médoc” tai ”Grand Vin de Bordeaux – Médoc”. Tämä nimi voidaan kirjoittaa kirjaimin, jotka ovat korkeudeltaan ja leveydeltään enintään kaksi kolmasosaa niistä kirjaimista, joilla tarkistettu alkuperänimitys kirjoitetaan.

Linkki eritelmään

https://info.agriculture.gouv.fr/gedei/site/bo-agri/document_administratif-c0c6b3dd-b9e7-4b9d-a605-dc6ef93f4e88

(1) EUVL L 9, 11.1.2019, s. 2.